Natura 2000 je názov sústavy chránených území členských krajín Európskej únie a hlavným cieľom jej vytvorenia je zachovanie prírodného dedičstva, ktoré je významné nielen pre príslušný členský štát, ale najmä pre EÚ ako celok.
Táto sústava chránených území má zabezpečiť ochranu najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov vyskytujúcich sa na území štátov Európskej únie a prostredníctvom ochrany týchto druhov a biotopov zabezpečiť zachovanie biologickej rôznorodosti v celej Európskej únii.
Základom pre vytvorenie sústavy Natura 2000 sú dve právne normy EÚ:
|smernica Rady Európskych spoločenstiev č. 79/409/EHS o ochrane voľne žijúcich vtákov (známa tiež ako smernica o vtákoch – Birds Directive);|
|smernica Rady Európskych spoločenstiev č. 92/43/EHS o ochrane biotopov, voľne žijúcich živočíchov a voľne rastúcich rastlín (známa tiež ako smernica o biotopoch – Habitats Directive).|
Sústavu NATURA 2000 tvoria teda 2 typy území:
|osobitne chránené územia (Special Protection Areas, SPA) – vyhlasované na základe smernice o vtákoch – v národnej legislatíve: chránené vtáčie územia;|
|osobitné územia ochrany (Special Areas of Conservation, SAC) – vyhlasované na základe smernice o biotopoch – v národnej legislatíve: územia európskeho významu – pred vyhlásením, po vyhlásení je územie zaradené v príslušnej národnej kategórii chránených území.|
Tieto dve smernice predstavujú doposiaľ najkomplexnejšiu právnu normu na ochranu prírody vo svete.
Zoznamy vybraných druhov voľne rastúcich rastlín, voľne žijúcich živočíchov a prírodných biotopov, ktoré sú významné pre Európsku úniu, tvoria prílohy uvedených smerníc.
Smernice kladú dôraz na to, aby výber území NATURA 2000 bol vykonávaný na základe vedeckých podkladov (komplexných údajov o rozšírení a stave populácií jednotlivých rastlinných a živočíšnych druhov, údajov o rozlohe a zachovalosti biotopov). Výsledná sústava by mala zahŕňať najhodnotnejšie územia bez ohľadu na vlastnícke vzťahy či súčasné hospodárske využívanie.
NATURA 2000 má zabezpečiť priaznivý stav populácií vybraných druhov živočíchov a rastlín a priaznivý stav biotopov, čo však vôbec nevylučuje hospodárske aktivity v územiach, pokiaľ tento priaznivý stav nenarušujú.
V pôsobnosti RCOP Prešov je vyhlásených 33 území európskeho významu a 3 chránené vtáčie územia.
|Územia európskeho významu v pôsobnosti RCOP Prešov|
|Poradové číslo||Kód lokality||Názov ÚEV||Stupne ochrany||Výmera /ha/||Rok vyhlásenia||Okres|
|1||SKUEV0207||Kamenná baba||2,3,5||339,98||2004||Prešov|
|2||SKUEV0320||Šindliar||4||7,69||2004||Prešov|
|3||SKUEV0321||Salvátorské lúky||4||2,68||2004||Prešov|
|4||SKUEV0322||Fintické svahy||2,3,4,5||753,90||2004||Prešov|
|5||SKUEV0323||Demjatské kopce||4||8,68||2004||Prešov|
|6||SKUEV0324||Radvanovské skalky||4||1,17||2004||Vranov nad Topľou|
|7||SKUEV0325||Medzianske skalky||4||10,78||2004||Vranov nad Topľou|
|8||SKUEV0326||Strahuľka||2,3,4||1195,04||2004||Košice-okolie|
|9||SKUEV0327||Milič||2,3,4,5||5114,45||2004||Košice-okolie, Trebišov|
|10||SKUEV0328||Stredné Pohornádie||2,3,4,5||7275,58||2004||Košice-okolie, Košice I|
|11||SKUEV0330||Dunitová skalka||3,4||1,48||2004||Prešov|
|12||SKUEV0331||Čergovský Minčol||2,3,4,5||4144,69||2004||Bardejov, Sabinov, Stará Ľubovňa|
|13||SKUEV0332||Čergov||2,3,5||6063,43||2004||Bardejov, Prešov, Sabinov|
|14||SKUEV0390||Pusté pole||2,4||90,35||2004||Prešov|
|15||SKUEV0401||Dubnícke bane||2,4||234,75||2004||Prešov|
|16||SKUEV0754||Stebnická Magura||5||184,65||2013||Bardejov|
|17||SKUEV0755||Regetovské rašelinisko||4||2,73||2013||Bardejov|
|18||SKUEV0932||Šimonka||2,4,5||2977,51||2018||Prešov, Vranov nad Topľou|
|19||SKUEV0933||Valalská voda||4||18,50||2018||Sabinov|
|20||SKUEV0934||Gýmešský jarok||2,5||40,07||2018||Prešov|
|21||SKUEV0935||Haništiansky les||2||119,85||2018||Košice-okolie|
|22||SKUEV0936||Horný tok Tople||2||363,53||2018||Bardejov, Svidník|
|23||SKUEV0937||Becherovská tisina||2,5||264,80||2018||Bardejov|
|24||SKUEV0938||Rakytová hora||2,5||861,20||2018||Vranov nad Topľou|
|25||SKUEV0939||Horný tok Ondavy||2||301,04||2018||Stropkov, Svidník|
|26||SKUEV0940||Hornádske lúky||2||66,51||2018||Košice-okolie, Prešov|
|27||SKUEV0941||Trebejovské skaly||4||47,25||2018||Košice-okolie|
|28||SKUEV0942||Bradlové pásmo||2,4||50,24||2018||Sabinov|
|29||SKUEV0943||Livovská jelšina||2,5||31,88||2018||Bardejov|
|30||SKUEV0944||Hornádske meandre||2||198,33||2018||Košice-okolie|
|31||SKUEV0952||Tvarožecké lúky||2||76,12||2018||Bardejov|
|32||SKUEV0953||Korunkovské lúky||2||49,74||2018||Stropkov|
|33||SKUEV0968||Pod Misárňami||2||3,77||2018||Sabinov|
Chránené vtáčie územia v pôsobnosti RCOP Prešov
|Kod lokality||Názov lokality||Kraj|
|SKCHVU009||Košická kotlina||Košický|
|SKCHVU025||Slanské vrchy||Košický|
|SKCHVU052||Čergov||Prešovský kraj|
CHVU Levočské vrchy a CHVU Volovské vrchy čiastočne zasahujú do územia RCOP Prešov.